|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ПРОВЕДЕНАТА ОБЩЕСТВЕНА КОНСУЛТАЦИЯ ПО ПРОЕКТА НА ПОСТАНОВЛЕНИЕ НА МИНИСТЕРСКИЯ СЪВЕТ ЗА ПРИЕМАНЕ НА НАРЕДБА ЗА ИЗИСКВАНИЯТА КЪМ СОКОВЕТЕ ОТ ПЛОДОВЕ И НЯКОИ СХОДНИ ПРОДУКТИ, ПРЕДНАЗНАЧЕНИ ЗА КОНСУМАЦИЯ ОТ ЧОВЕКА** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | Университет по хранителни технологии – доц. д-р Захари Велчев z.velchev@gmail.com(от 15.07.2022 г. постъпило по електронен път) | Здравейте, от Университета по хранителна промишленост предлагаме в Приложение № 2 към чл. 7, ал. 1 Изисквания към нектари от плодове, към **I. Плодове, чийто сок е с неприятен кисел вкус в натурално състояние** да се включи нектар от арония с Минимално съдържание на сок и/или пюре 25 % от обема на крайния продукт. | Не се приема | Приложение № 2 „Изисквания към нектари от плодове“ към чл. 7, ал. 1 от проекта на наредба е в пълно съответствие с Приложение IV „Специални разпоредби за нектарите от плодове“ на Директива 2001/112/ЕО на Съвета от 20 декември 2001 година относно соковете от плодове и някои сходни продукти, предназначени за консумация от човека. В т. I. „Плодове, чийто сок е с неприятен кисел вкус в натурално състояние“ от Приложение № 2, са заложени изисквания по отношение на нектарите от конкретно посочени плодове, като след тяхното изброяване, изрично е предвидена хипотезата „Други плодове от тази категория“. За нектарите от „други плодове“ е заложено изискването минималното съдържание на сок и/или пюре да бъде 25 % от обема на крайния продукт.Предвид горепосоченото, считаме че не е необходимо в Приложение № 2 изрично да се включва плода арония, тъй като тя попада в хипотезата „други плодове“, за които в приложението вече са предвидени съответни изисквания.В случай, че в проекта на наредба бъде заложено конкретно изискване, което не е предвидено в Директива 2001/112/ЕО, това ще бъде в противоречие с чл. 5 от нея, респ. ще наложи проекта на нормативния акт да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 г., установяваща процедура за предоставянето на информация в сферата на техническите регламенти и правила относно услугите на информационното общество, което в конкретния случай не считаме за уместно и оправдано. |